Publication: Magyar Közlöny
Issue: MK-1999-35 (Year: 1999, Number: 35)
Era: 1990-2004
Section: törvénysértő, mert ellentétes a költségvetési szervek tervezésének, gazdálkodásának és beszámolásának rendszeréről szóló 157/1995. (XII. 26.) Korm. rendelet 35. § (3) bekezdésének előírásaival.
Paragraph Index: 993

(2) Az (1) bekezdés b) és c) pontjában foglaltaknak megfelelően a Hivatal, illetve az egyéb költségvetési szerv közbeszerzésének minősül Oroszlány Város Önkormányzata költségvetéséről szóló önkormányzati rendeletben jóváhagyott költségvetés terhére megvalósított közbeszerzés.” E rendelkezések alapján megállapítható, hogy a polgármesteri hivatal szolgáltatás megrendelései és árubeszerzései vonatkozásában az Ör. a jegyző jogosítványaként határozza meg a kötelezettségvállalás jogát. Eljárása során az Alkotmánybíróság megállapította, hogy az indítványozó által felhívott 156/1995. (XII. 26.) Korm. rendeletet hatályon kívül helyezte az államháztartás működési rendjéről szóló 217/1998. (XII. 30.) Korm. rendelet (a továbbiakban: ÁhKr.) 167. §-ának b) pontja. A kötelezettségvállalásra vonatkozóan az ÁhKr. 134. §-a gyakorlatilag átvette a hatályon kívül helyezett jogszabály rendelkezéseit. Az ÁhKr. 134. §-a (1) és (3) bekezdése a következő rendelkezést tartalmazza: „(1) Költségvetési szerv nevében, a költségvetési szerv feladatainak ellátása (végrehajtása) során fizetési vagy más teljesítési kötelezettséget vállalni (a továbbiakban: kötelezettségvállalás) — törvényben meghatározott és a (3) bekezdés szerinti kivétellel — az önállóan gazdálkodó költségvetési szerv, illetve a részben önállóan gazdálkodó költségvetési szerv vezetője vagy az általa, illetve a költségvetési szerv vezető testülete által megbízott személy (a továbbiakban: kötelezettségvállaló) jogosult. 1999/35. szám

Source: https://magyarkozlony.hu/hivatalos-lapok/510312109e9376f2d3f7e8f515df70a5bb524563/dokumentumok/e4ad193a6b72d89387533e2a7329a002a9bb3f37/letoltes